Public procurement notice: Contract Award Notice
Published: 2025-06-25
Buyer: Ballerup Ejendomsselskab v/KAB
Country: DK
Region: DK012
Contract type: Works
Procedure: Restricted procedure
CPV classification: 45000000: Construction work | 45211000: Construction work for multi-dwelling buildings
Estimated value: 220000000 DKK
Award criteria: price, quality

Technical requirements: Den almene boligorganisation Ballerup Ejendomsselskab v/KAB er byggeforretningsfører for både Stationsgården, Hovedejerforeningen Stationsgården og for den kommende nye boligafdeling. Selvom der formelt er tre bygherrer, er det derfor Ballerup Ejendomsselskab v/KAB, der tegner byggesagen udadtil, og som varetager alle bygherrers interesser under såvel udbudsprocessen som i kontraktperioden.
Udbuddet blev gennemført som et begrænset udbud efter udbudslovens §§ 58 - 60. Udbuddet omfattede to faser: en ansøgningsfase og en tilbudsfase. Udbudsbetingelserne indeholder de formelle betingelser for gennemførelse af begge faser af udbudsprocessen.
Ved vurderingen af underkriteriet ”Pris” vil Ordregiver lægge vægt på, at summen af tilbudsgiverens evalueringstekniske tilbudspris, som fremgår af tilbudslisten, er så lav som mulig.
Underkriteriet ”Kvalitet” er opdelt i tre delkriterier 1) "Brugerhåndtering" (vægter 40%), 2) "Byggeplads og logistik" (vægter 30%) og 3) "Organisation og bemanding" (vægter 30%).
I henhold til LBK nr. 593 af 2.6.2016 om Klagenævnet for Udbud med senere ændringer, gælder følgende frister for indgivelse af klage:
Klage over ikke at være blevet udvalgt skal være indgivet til Klagenævnet for Udbud inden 20 kalenderdage, jf. lovens § 7, stk. 1, fra dagen efter afsendelse af en underretning til de berørte ansøgere om, hvem der er blevet udvalgt, når underretningen er ledsaget af en begrundelse for beslutningen i overensstemmelse med lovens § 2, stk. 1, nr. 1, og udbudslovens § 171, stk. 2. 
Klage over udbud eller beslutninger omfattet af udbudslovens afsnit II, som ikke er omfattet af lovens stk. 1, skal, jf. lovens § 7, stk. 2, være indgivet til Klagenævnet for Udbud inden 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort. 
Senest samtidig med at en klage indgives til Klagenævnet for Udbud, skal klageren, jf. lovens § 6, stk. 4, skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i standstill-perioden, jf. § 3, stk. 1 eller 2, eller i den periode på 10 kalenderdage, som er fastsat i § 4, stk. 1, nr. 2. I tilfælde, hvor klagen ikke er indgivet i de nævnte perioder, skal klageren tillige angive, hvorvidt der begæres opsættende virkning, jf. lovens § 12, stk. 1.
Klagenævnet for Udbuds egen klagevejledning kan findes på naevneneshus.dk.
Den almene boligafdeling Stationsgården har en række bygningsrelaterede udfordringer, som bl.a. omfatter:
-	Kuldebroer, skimmel- og fugtproblemer i karnapper, lysninger og gavle.
-	Nedbrudte furer i murværket som medfører fugt i væggene.
-	Tæringer på installationerne i fællesarealerne.
-	Taget er udtjent og der er begyndende utætheder. 
-	Vinduer er udtjente og i karnapper og franske altaner er de utætte. 
-	På betonbrystninger og betonbånd (dvs. de hvide elementer i facaden) er der skader. 
-	Varmecentralen er nedslidt. 
-	Der er manglende ventilation i boligerne som medfører dårligt indeklima.
Beboerne har derfor vedtaget en helhedsplan for afdelingen som omfatter en række opretningsarbejder.
I forbindelse med opretningsarbejderne sker der sammenlægning af 15 mindre boliger med nabolejligheder, hvorved antallet af boliger reduceres fra 128 boliger til 116, ligesom 30 boliger (heraf de sammenlagte) ombygges til tilgængelighedsboliger.
Gennemførelse af helhedsplanen omfatter arbejder på bygningsdele, som tilhører Hovedejerforeningen Stationsgården – blandt andet klimaskærmen og fælles/gennemgående installationer. For disse arbejder gælder, at det er Hovedejerforeningen Stationsgården, som formelt er bygherre.
Gennemførelse af helhedsplanen omfatter derudover arbejder i nogle af de af WMK A/S ejede erhvervslejemål. Da disse arbejder er nødvendiggjort af helhedsplanen og arbejderne på ejerforeningens fælles bygningsdele, er det også Hovedejerforeningen Stationsgården, som formelt er bygherre på disse arbejder.
For den valgte entreprenør vil den ovenfor beskrevne opdeling ikke gøre nogen forskel under arbejdernes udførelse.
Det er dog af stor betydning, at de to dele af renoveringssagen (den del, som boligafdelingen er bygherre på og den del, som ejerforeningen er bygherre på) økonomisk holdes adskilt. Entreprisekontrakten indeholder derfor særlige krav til entreprenørens håndtering af de løbende betalinger.
Samtidig med gennemførelse af helhedsplanen inklusive arbejderne på ejerforeningens bygningsdele, skal der også opføres 20 nye tagboliger.
Som følge af den lovgivning, som almene boligorganisationer er omfattet, skal denne byggesag udgøre sit eget byggeandragende. I modsætning til renoveringsarbejderne, skal de nye boliger kunne opføres inden for rammerne af det maksimumbeløb, som gælder for almene boliger. Denne del af sagen skal have vandtætte skodder over mod renoveringssagen/helhedsplanen.
Omfang af arbejder og følgearbejder er overordnet beskrevet i byggesagsbeskrivelsen StG_K00_C08_B010. 
Kontrakten omfatter entreprenør- og leverandørprojektering. Det nærmere omfang heraf fremgår hovedentreprisekontrakten samt af arbejdsbeskrivelsernes pkt. 1.4. 
Kontrakten består af en hovedydelse og en række optioner, særpriser og reguleringsposter. Optionerne, særpriserne og reguleringsposterne indgår i tilbudsevalueringen. Det er obligatorisk at afgive tilbud på disse.


Winner: Ballerup Ejendomsselskab v/KAB
Number of bids: 2